**AD MARINA BAR**

Obala 13 jula b.b., 85000 Bar

Tel/Fax: +382 30 315 166 ; +382 30 317 786

[www.marina-bar.me](http://www.marina-bar.me)

e-mail: [marinabar@marina-bar.me](mailto:marinabar@marina-bar.me)

AD „ MARINA BAR „ U skladu sa poslovnom politikom i u cilju poboljšanja svojih usluga, a na osnovu odluke Izvršnog Direktora donesene dana 20.12.2021. godine, objavljuje

**JAVNI POZIV ZA PRIKUPLJANJE PONUDA**

**Za pružanje usluga remonta i servisa plovnih objekata i zakupa hangara**

**u AD „ MARINA BAR „**

**1. PREDMET JAVNOG POZIVA:**

**1.1**. Prikupljanje ponuda za godišnje pružanje usluga remonta i servisa plovnih objekata;

**1.2.** Izdavanje u godišnji zakup Servisnog hangara- radionice u Marini, površine cca 420 m2.

**2. POČETNA CIJENA** :

**2.1**. Početna cijena za predmete javnog poziva iz stava 1.1. i 1.2. iznosi **65.000,00 € (Slovima: šezdesetpethiljada Eura) sa uračunatim PDV-om.**

**3. PRAVO UČEŠĆA NA JAVNI POZIV :**

**3.1.** Pravo učešća po ovom pozivu imaju sva pravna lica koja su registrovana za obavljanje remonta i servisiranje plovnih objekata.

**4. USLOVI ZA UČEŠĆE U JAVNOM POZIVU:**

Na ovom Javnom pozivu mogu učestvovati samo ponudjači koji dostave :

**4.1**. Dokaz o upisu u registar kod organa nadležnog za registraciju Privrednih subjekata;

**4.2**. Ukupnu cijenu za godišnje pružanje usluga servisiranja plovnih objekata i zakupa Servisnog hangara sa PDV-om;

**4.3.** Saglasnost da će plaćanje biti regulisano „Ugovorom o poslovno-tehničkoj saradnji“;

**4.4**. Dokaz o ekonomsko-finansijskoj sposobnosti- dostava odgovarajućeg bankovnog Izvoda, potvrde ili izjave o finansijskoj podobnosti ponudjača od banke čiji je komintent ( za konkretan Žiro račun koji je naveden u podacima učesnika u koliko je to izvod ili potvrda);

**4.5**. Dokaz o kvalifikaciji radnika, sa ugovorom o radu i JPR obrascima;

**4.6**. Licence od ovlašćenih servisera koje posjeduju;

**4.7**. Izjave o tehničkoj opremljenosti i osposobljenosti, kao i kapacitetima kojima raspolaže ponudjač za izvršavanje konkretnih usluga;

**4.8.** Ugovor o Osiguranju zaključen sa osiguravajućim društvom za štete nanesene tokom izvodjenja radova i pokriće štete prema trećim licima.

Dokazi o ispunjenju uslova za učešće u postupku Javnog poziva dostavljaju se u Originalu i ovjerenoj kopiji.

**5. KRITERIJUMI ZA IZBOR NAJBOLJE PONUDE:**

Ekonomski i Tehnički najpovoljnija ponuda sa sledećim podkriterijumima:

**5.1.** Najveća ponudjena cijena - 50 Bodova;

**5.2.** Tehnička opremljenost - 20 Bodova;

**5.3.** Kvalifikovana radna snaga - 10 Bodova;

**5.4.** Licence ovlašćenih Servisa - 10 Bodova

**5.5.** Polisa Osiguranja za štete nanesene prilikom izvodjenja radova i prema trećim licima – 10 Bodova.

Ponude se dostavljaju u zatvorenoj koverti, sa naznakom **„ Ponuda za servisiranje i zakup hangara- Ne otvaraj „** na adresu: **AD MARINA BAR , Obala 13 jula b.b. 85000 Bar, svakog radnog dana od 09:00 do 14:00 časova zaključno sa 28.12.2021. godine.**

Ponude dostavljene poslije navedenog roka, kao i ponude koje nisu zatvorene ili su nepotpune, smatraće se nevažećim i neće se razmatrati.

Javno otvaranje ponuda, kome mogu prisustvovati ovlašćeni predstavnici ponudjača sa priloženim punomoćem potpisanim od strane ovlašćenog lica ponudjača, održaće se 30.12.2021. godine u 12:00 časova u prostorijama AD MARINA BAR.

Odluka o izboru najpovoljnije ponude biće donijeta 31.12.2021. godine.

Kontakt osoba : Tomislav Markolović – e-mail : [tmarkolovic@marina-bar.me](mailto:tmarkolovic@marina-bar.me)